Kies rég om jou vel hierdie winter te versorg en te beskerm | Sarie
Kies rég om jou vel hierdie winter te versorg en te beskerm
Foto: EVG Kowalievska/pexels.com
'n Nuwe seisoen beteken nuwe produkte
Die groot temperatuurskommeling wanneer ons van 'n warm binnevertrek na die koue buitelug beweeg, veroorsaak dat meer vog uit jou vel verdamp. Gevolglik vind meer oppervlakkige dehidrasie van jou vel plaas.
Kies daarom meer bevogtigende produkte, en voeg selfs 'n paar stappe by jou skoonheidsroetine om jou vel in die winter te bevog.
Vitamiene C is 'n uitstekende aktiewe bestandeel vir die winter maande aangesien dit die vel 'n mooi gloei gee.
Vir teenveroudering is dit ook nou die regte tyd om in 'n goeie retinol-room te belê. Retinol is die "gold standard"-behandeling vir teenveroudering en help om die vel te vernuwe.
Die feit dat dit winter is, beteken nie jy moet nie sonskerm gebruik nie. Die winter se sonstrale kan net soveel skade aan die vel aanrig as gedurende die somer. Dit vorm ook 'n beskermende lagie op die vel wat uitermatige dehidrasie tydens die wintermaande voorkom. Sien jou sonskerm as 'n pantser teen alle weersomstandighede.
Aangesien jy in die winter minder tyd in die son spandeer, is nou die ideale tyd om vir 'n chemiese afskilfering te gaan.
"Hierdie behandeling is uitstekend om die dooie selletjies van die vel te lig en behandel ook 'n verskeidenheid van vel-faktore soos fyn lyntjies, algemene toestand van die vel, pigmentasie, olierige velkondisies en tekstuur."
Maar moenie wag totdat jy 'n afspraak by die salon kan kry nie! Gereelde afskilfering is baie goed vir jou vel, veral in die winter. Yolandé sê dit laat jou vel vars en meer gehidreer voel, omdat al die droë selletjies van die vel verwyder word.
"Wees egter versigtig om nie te veel af te skilfer nie – twee keer per week is oorgenoeg," waarsku sy.
Van bad tot koffie en lugbevogtigers . . . jou leefstyl speel 'n groot rol in jou vel se dehidrasie in die winter.
Alhoewel ons in die wintermaande veel eerder 'n lekker koppie warm koffie in ons hand wil vashou, is dit steeds die beste om 'n liggaam ook van binne te bevogtig deur genoeg water te drink. Water kan ook vervang word deur 'n heerlike koppie gegeurde tee.
Tyd vlieg. Dit voel soos gister dat beplanning vir die kompetisie SARIE Nuwe Gesig vir ons jonger lesers gedoen is – en hier soek ons nou al die derde Nuwe Gesig!
Dit is ook tyd om die 14de* wenner van SARIE Voorbladgesig, in trotse samewerking met Isa Carstens Akademie, te vind. Sedert die kompetisie in 2011 begin is, het lesers vir ons gewys hulle glo in die mantra #JyIsGenoeg deur in hul duisende in te skryf.